Ferdinand Bie

Ferdinand Reinhardt Bie () var ein norsk friidrettsutøvar som tok OL-gull i femkamp under sommarleikane i Stockholm i 1912. Med dette vart han den første nordmannen som vann olympisk gullmedalje innan friidrett.

Øvingane var: (Bie sine resultat i parentes):
 lengde (6,85)
 spyd (46,45) 
 200 m (23,5)
 diskos (31,79) 
 1.500 m (5,07.8)

Gullmedaljen vart tildelt Ferdinand Bie først året etter OL, då amerikanaren Jim Thorpe vart diskvalifisert på grunn av dei dåverande proffbestemmelsane. I 1982 vart denne diskvalifikasjonen gjort om. Samtidig bestemte IOC at Ferdinand Bie framleis skulle stå oppført som olympisk meister i femkamp på lik linje med Thorpe. 

Bie vart noregsmeister i lengde og på 110 m hekk under Noregsmeisterskapen i 1910 og fekk Kongepokalen dette året.

I 1911 vart han noregsmeister i tikamp. Han vann lengdekonkurransen i NM igjen i 1917.

Bie representerte Drammens Turnforening, seinare Kristiania Idrætsforening og Studenterne.

 Bakgrunnsstoff 





Kategori:Norske mangekjemparar
Kategori:Olympiske meistrar for Noreg
Kategori:Medaljevinnarar under sommar-OL 1912
Kategori:Norske deltakarar under sommar-OL 1912
Kategori:Friidrettsutøvarar under sommar-OL 1912
Kategori:Kongepokalvinnarar i friidrett
Kategori:Folk frå Drammen